Blaze7451/Wiki-th-20250601 huggingface dataset:
กี ขนิษฐานันท์

กี ขนิษฐานันท์ เป็นสถาปนิก ภูมิสถาปนิกชาวไทย อดีตอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย โดยปัจจุบันดำรงตำแหน่งอาจารย์ผู้ทรงคุณวุฒิ และอาจารย์พิเศษ 
อาจารย์กี จบการศึกษาระดับปริญญาตรีสาขาสถาปัตยกรรมจากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปศึกษาต่อระดับปริญญาโทในสาขาสถาปัตยกรรมจากมหาวิทยาลัยอิลลินอยส์ เออร์แบนา-แชมเปญจน์ 

อาจารย์กี มีผลงานการออกแบบอาคารหลายแห่งในจุฬาลงกรณ์มหาวิทยาลัยอาทิ เช่น อาคารจามจุรี 3 อาคารจามจุรี 4 ศูนย์อบรมและสัมมนา สถาบันวิจัยทรัพยากรทางน้ำ จุฬาลงกรณ์มหาวิทยาลัย อำเภอเกาะสีชัง จังหวัดชลบุรี พระมหาเจดีย์มหารัชมงคล วัดปากน้ำ ภาษีเจริญ งานออกแบบภูมิทัศน์โดยรอบพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า งานออกแบบภูมิทัศน์โดยรอบอาคารศาลฎีกาหลังใหม่ เป็นต้น นอกจากนี้เขายังเป็นผู้แต่งหนังสือด้านงานภูมิสถาปัตยกรรมที่สำคัญให้กับทางคณะหลายเล่ม ทั้ง มรดกกี เกร็ดความรู้ทางด้านงานก่อสร้างภูมิสถาปปัตยกรรม โดยหนังสือส่วนใหญ่มักเกี่ยวข้องกับการก่อสร้างในงานภูมิสถาปัตยกรรม

**ผลงานออกแบบ**
 อาคารจามจุรี 3- อาคารจามจุรี 4- อาคารหอพักศูนย์อบรมและสัมมนา สถาบันวิจัยทรัพยากรทางน้ำ จุฬาลงกรณ์มหาวิทยาลัย อำเภอเกาะสีชัง- พระมหาเจดีย์มหารัชมงคล วัดปากน้ำ ภาษีเจริญ- งานออกแบบภูมิทัศน์โดยรอบพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า จุฬาลงกรณ์มหาวิทยาลัย- งานออกแบบภูมิทัศน์โดยรอบอาคารศาลฎีกาหลังใหม่

**เครื่องราชอิสริยาภรณ์**

**อ้างอิง**
หมวดหมู่:ภูมิสถาปนิก
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์
วันเกิดของนาย วันตายของฉัน

Happy Birthday วันเกิดของนาย วันตายของฉัน เป็นละครชุด (ซีรีส์) ประเภทแฟนตาซี - ดราม่า ผลิตโดยจีเอ็มเอ็มทีวี ร่วมกับ บริษัท นักเล่าเรื่อง จำกัด กำกับการแสดงโดย ขนิษฐา ขวัญอยู่ ออกอากาศทางจีเอ็มเอ็ม 25 ทุกวันอาทิตย์ เวลา 20.30 น. และออกอากาศย้อนหลังทางไลน์ทีวี เวลา 22.30 น. เริ่มตอนแรกวันที่ 7 ตุลาคม พ.ศ. 2561

**เรื่องย่อ**
ตลอดทั้งชีวิต 16 ปีของ ต้นไม้ (ปุริม รัตนเรืองวัฒนา) เขาคือเด็กที่ไม่เคยมีวันเกิดเป็นของตัวเองแม้แต่ครั้งเดียว เพราะวันเกิดของต้นไม้ คือ "วันตาย" ของ ธารน้ำ (ลภัสลัล จิรเวชสุนทรกุล) พี่สาวคนโต ถ้าต้นไม้เอ่ยถึงเรื่องวันเกิด พ่อเชษฐ์ (สันติสุข พรหมศิริ) และ แม่อร (สรวงสุดา ลาวัณย์ประเสริฐ) จะโกรธต้นไม้มากถึงมากที่สุด แต่แล้วในขวบปีที่ 17 ต้นไม้ก็ได้รับของขวัญวันเกิดชิ้นแรกจากพ่อและแม่ นั่นคือ “ห้องนอนเก่าของธารน้ำ“ และเมื่อต้นไม้เริ่มเข้าไปปรับปรุงและอาศัยอยู่ เขาก็ได้พบกับวิญญาณของธารน้ำที่ยังคงวนเวียนและยึดติดอยู่ ณ ที่แห่งนั้น และเขา ก็เป็นคน ๆ เดียวที่สามารถสื่อสารกับธารน้ำได้
ธารน้ำไม่สามารถไปเกิดใหม่ได้เพราะยังมีบ่วงในจิตใจที่แก้ยังไงก็แก้ไม่ออก ทั้งเรื่องที่เธอทำยังไงก็ไปเกิดใหม่ไม่ได้ และทำยังไงก็ไม่สามารถจำสาเหตุและเหตุการณ์ที่ทำให้เธอตัดสินใจฆ่าตัวตายได้ ธารน้ำจึงใช้โอกาสนี้ขอความช่วยเหลือจากต้นไม้ให้ไปสืบเรื่องของ ที (พุฒิชัย เกษตรสิน) ดาราดาวรุ่งที่เป็นรักแรกและรักเดียวของธารน้ำ และนี่จึงเป็นจุดเริ่มต้นของภารกิจเชื่อมรอยร้าวของครอบครัวที่เคยแตกสลายให้ผสานกลับมาเป็นดังเดิม ด้วยพลังแห่งความรักที่เขามีเพียงคนเดียว

**นักแสดง**

**นักแสดงนำ**
 พุฒิชัย เกษตรสิน (ปัจจุบัน) / พรพิพัฒน์ พัฒนเศรษฐานนท์ (วัยรุ่น) รับบท ธีรพล รอดประเสริฐ / ที - ลภัสลัล จิรเวชสุนทรกุล รับบท ธารน้ำ ขวัญอยู่- ปุริม รัตนเรืองวัฒนา รับบท รชต ขวัญอยู่ (ต้นไม้) - พลอยชมพู ศุภทรัพย์ รับบท น้อยหน่า - สันติสุข พรหมศิริ รับบท เชษฐ์ ขวัญอยู่- สรวงสุดา ลาวัณย์ประเสริฐ รับบท อร ขวัญอยู่- สรพงศ์ ชาตรี รับบท ลุงต่าย - กัลยา เลิศเกษมทรัพย์ รับบท วรรณ - กิตติพัทธ์ ชลารักษ์ รับบท ลูกกอล์ฟ - ดารณีนุช ปสุตนาวิน รับบท แม่ผึ้ง - เฟี้ยว์ฟ้าว สุดสวิงริงโก้ รับบท ชมพู่ - ธนบูลย์ วัลลภศิรินันท์ (ปัจจุบัน) / วชิรวิชญ์ เรืองวิวรรธน์ (วัยรุ่น) รับบท พนา - กร คุณาธิปอภิสิริ รับบท ท็อป - อลีสญาฌ์ ทอย รับบท เจน - ศุกล ศศิจุลกะ รับบท ปรัช - ทศพล ศิริวิวัฒน์ รับบท ต้น - อินทิรา ยืนยง รับบท ดิว

**นักแสดงรับเชิญ**
 ณฉัตร จันทพันธ์ รับบท นิกกี้ พิธีกรรายการรถโรงเรียน- เลโอ โซสเซย์ รับบท เลโอ พิธีกรรายการรถโรงเรียน- พีรวัส แสงโพธิรัตน์ รับบท คริส- ปราชญา เรืองโรจน์ รับบท สิงโต- วัชระ สุขชุม รับบท เจนนี่- จิรกิตติ์ ถาวรวงศ์ รับบท ปืน

**รางวัลและการเข้าชิง**

**อ้างอิง**

**แหล่งข้อมูลอื่น**
  เรื่องย่อ Happy Birthday วันเกิดของนาย วันตายของฉัน
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทย
หมวดหมู่:ละครชุดทางโทรทัศน์ไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครชุดทางโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่กำกับโดย ขนิษฐา ขวัญอยู่
ฮัมเบิลบันเดิล

บริษัทฮัมเบิลบันเดิล (Humble Bundle, Inc.) เป็นหน้าร้านดิจิทัลสำหรับวิดีโอเกมซึ่งเติบโตขึ้นจากข้อเสนอเดิมของคอลเลกชันฮัมเบิลบันเดิล คอลเลกชันของเกมจะขายในราคาที่กำหนดโดยผู้ซื้อซื่งจะนำไปบริจาคให้องค์กรทางการกุศลต่าง ๆ และส่วนแบ่งที่เหลือระหว่างนักพัฒนาเกม ฮัมเบิลบันเดิลยังคงจัดจำหน่ายเกมชุดในเวลาจำกัด แต่ได้ขยายไปถึงหน้าร้านที่ใหญ่และต่อเนื่องมากขึ้น แนวคิดแรกของฮัมเบิลบันเดิลเริ่มดำเนินการโดย Wolfire Games ในปี 2010 แต่เป็นชุดที่สอง ฮัมเบิลบันเดิลถูกปั่นเพื่อจัดการโปรโมชัน, การชำระเงิน และ การจัดจำหน่ายเกมชุด ในเดือนตุลาคม 2017 บริษัทได้ถูกซื้อกิจการโดย Ziff Davis ผ่านทางบริษัทย่อยของ IGN Entertainment แม้ว่าจะยังคงดำเนินงานในฐานะบริษัทย่อยที่แยกต่างหาก
ฮัมเบิลบันเดิลให้การสนับสนุนองค์กรการกุศลหลายแห่ง ได้แก่ Action Against Hunger, Child's Play, Electronic Frontier Foundation, charity: water, กาชาดอเมริกัน, WaterAid และ มูลนิธิวิกิมีเดีย โดยเมื่อปลายเดือนตุลาคม 2014 นักพัฒนาซอฟต์แวร์ที่เข้าร่วมโครงการได้ทำรายได้มากกว่า 100 ล้านดอลลาร์สหรัฐ และภายในเดือนกันยายนปี 2017 จำนวนเงินที่ได้รับจากกลุ่มการกุศลเพิ่มขึ้นเกิน 100 ล้านดอลลาร์ทั่ว 50 องค์กรการกุศลที่แตกต่างกัน ความสำเร็จของฮัมเบิลบันเดิลได้สร้างแรงบันดาลใจให้กับความพยายามที่คล้ายคลึงกันมากมายเพื่อเสนอรูปแบบ "จ่ายเท่าไรก็ได้ตามใจคุณ"

**อ้างอิง**

**แหล่งข้อมูลอื่น**
 name=Official Humble Bundle website
หมวดหมู่:บริษัทที่ก่อตั้งในปี พ.ศ. 2553
หมวดหมู่:มูลนิธิการกุศล
หมวดหมู่:บริษัทวิดีโอเกมของสหรัฐอเมริกา
แม่แบบ:เหตุการณ์ปัจจุบัน/2561 ตุลาคม 2

* อาร์เธอร์ แอชกิน, เฌราร์ มูรู และ ดอนนา สตริกแลนด์ นักประดิษฐ์นวัตกรรมเลเซอร์ได้รับรางวัลโนเบลสาขาฟิสิกส์.  (มูลนิธิรางวัลโนเบล)
}
ไท่เว่ย์

ไท่เว่ย์ หรือสำเนียงฮกเกี้ยนเรียก ไทอุย แปลตรงตัวว่า มหาเสนา (p=Tàiwèi; Grand Commandant) เป็นตำแหน่งผู้บัญชาการทหารสูงสุดในจีนโบราณ, เวียดนาม, และคาบสมุทรเกาหลี เอกสารเก่าแก่ที่สุดที่ระบุถึงตำแหน่งนี้ คือ ลฺหวี่ชื่อชุนชิว (呂氏春秋) เขียนขึ้นในศตวรรษที่ 3 ก่อนคริสตกาล
ในราชวงศ์ฮั่นตะวันตก (西漢朝) นับเป็นหนึ่งในขุนนางชั้นสูงสุดสามตำแหน่ง ซึ่งเรียกว่า "ซันกง" (三公; "สามพระยา")

**อ้างอิง**
หมวดหมู่:การปกครองจักรวรรดิจีน
เป้า ซฺวิน

เป้าซฺวิน (鮑勛, ถึงแก่กรรม 226) ชื่อรอง ชูเย่ (叔業) ขุนนางในรัฐ วุยก๊ก ระหว่าง ยุคสามก๊ก ของจีน เป้าซฺวินได้รับการแต่งตั้งเป็นเสนาบดีโดย โจโฉ ในการยอมรับของบิดาของเขา เปาสิ้น ที่ถูกสังหารระหว่างต่อสู้กับ กบฏโพกผ้าเหลือง เป้าซฺวินเป็นที่รู้จักจากการเป็นเสนาบดีที่โผงผาง จักรพรรดิวุย โจผี ผิดหวังและพิโรธกับเป้าซฺวินสำหรับพฤติกรรมที่โผงผางของเขา พระองค์ลดยศของเขาหลายครั้งระหว่างรัชสมัยของพระองค์ ท้ายที่สุด พระองค์หมดความอดทนกับเป้าซฺวินและมีราชโองการให้ประหารชีวิตเขา

**ดูเพิ่ม**
 รายชื่อบุคคลในยุคสามก๊ก- รายชื่อบุคคลในยุคสามก๊ก (ป)

**อ้างอิง**
หมวดหมู่:ขุนนางของวุยก๊ก
หมวดหมู่:บุคคลในยุคราชวงศ์ฮั่นตะวันออก
หมวดหมู่:บุคคลในวุยก๊กที่ถูกประหารชีวิต
หมวดหมู่:ข้าราชการของโจโฉ
หมวดหมู่:บุคคลที่ถูกประหารชีวิตโดยวุยก๊ก
รายชื่อเรือและเรือรบของกองทัพเรือญี่ปุ่นในสงครามโลกครั้งที่สอง

รายชื่อเรือรบและเรือสงครามของกองทัพเรือจักรวรรดิญี่ปุ่นในสมัยสงครามโลกครั้งที่สอง
นั้นประกอบไปด้วย เรือบรรทุกเครื่องบิน เรือดำน้ำ เรือพิฆาต เรือประจัญบาน เรือลาดตระเวณ เรือบรรทุกน้ำมัน รวมถึงเรือเดินสมุทรอื่นๆของกองทัพเรือจักรวรรดิญี่ปุ่นที่ใช้ในช่วงสงครามโลกครั้งที่สองและสงครามแปซิฟิก
ธงของกองทัพเรือจักรวรรดิญี่ปุ่น
ตรากองทัพเรือจักรวรรดิญี่ปุ่น

**เรือบรรทุกเครื่องบิน**

**เรือบรรทุกเครื่องบินมาตรฐาน**

**เรือบรรทุกเครื่องบินเบา**

**เรือบรรทุกเครื่องบินคุ้มกัน**

**เรือส่งกำลังบำรุง**

**เรือรบหุ้มเกราะ**

**เรือลาดตระเวณประจันบาน**

**เรือประจัญบาน**

**เรือลาดตระเวนหนัก**

**เรือลาดตระเวนเบา**

**เรือพิฆาต**

**เรือพิฆาต**

**เรือตอร์ปิโด**

**เรือพิฆาตคุ้มกัน**

**เรือดำน้ำ**

**เรือพี่เลี้ยงเรือดำน้ำ**

**เรือเร็วโจมตีปืน**

**เรือสงครามทุ่นระเบิด**

**เรือส่งกำลังบำรุง**

**เรือขนส่งเสบียง**

**เรือซ่อมบำรุง**

**เรือสำรวจอุทกศาสตร์**
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:กองทัพเรือจักรวรรดิญี่ปุ่น
การสังหารหมู่ที่โรงเรียนมาร์จอรี

เมื่อวันที่ 14 กุมภาพันธ์ พ.ศ. 2561 ที่โรงเรียนมัธยมมาร์จอรี สโตนแมน ดักลาส โรงเรียนในเมืองพาร์คแลนด์ รัฐฟลอริดา ได้เกิดเหตุสังหารหมู่ โดยมีผู้เสียชีวิตทั้งหมด 17 ราย นักเรียนเสียชีวิต 14 ราย บุคลากรเสียชีวิต 3 ราย ได้แก่ครูสอนภูมิศาสตร์ ผู้ช่วยโค้ชทีมฟุตบอล และ ผู้อำนวยการด้านการกีฬา 
ในจำนวนนี้ เสียชีวิตที่โรงเรียน 12 ราย นอกโรงเรียน 3 ราย และ อีก 2 ราย เสียชีวิตที่โรงพยาบาล โดยในจำนวน 17 คนนี้เป็นนักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย 
ผู้ก่อเหตุได้แก่ นาย นิโคลัส ครูซ อายุ 19 ปี ศิษย์เก่าของโรงเรียนซึ่งถูกไล่ออกหลังจากทำผิดกฎโรงเรียน โดยเป็นเหตุกราดยิงในโรงเรียนครั้งที่ 18 ของปี พ.ศ. 2561เป็นเหตุการณ์กราดยิงที่รุนแรงที่สุด 10 อันดับแรกในรอบ 35 ปี โดยนับเป็นอันดับ 9 โดยดูจากจำนวนผู้เสียชีวิตรวมจำนวนผู้ก่อเหตุที่เสียชีวิต 
เป็นเหตุการณ์ที่มีผู้เสียชีวิตจากเหตุกราดยิงในมหาวิทยาลัยและโรงเรียนเป็นอันดับที่สามนับตั้งแต่ปี พ.ศ. 2383 รองจาก การสังหารหมู่ที่มหาวิทยาลัยเวอร์จิเนียเทค  ซึ่งมีผู้เสียชีวิต 33 ราย เหตุยิงกันในโรงเรียนประถมแซนดีฮุก ในเมืองนิวทาวน์ ซึ่งเกิดในปี พ.ศ. 2555 มีผู้เสียชีวิตในเหตุการณ์นั้น 28 ราย 
ก่อนเกิดเหตุการณ์ นาย นิโคลัส ครูซ ได้โพสวิดิโอลงในเว็บไซด์ยูทิวบ์ ภายหลังจากที่ นาย เบน เบนไนท์ ได้เข้าไปรับชม เขาตัดสินใจแจ้งสำนักงานสอบสวนกลาง โดยสำนักงานสอบสวนกลางได้ตรวจสอบแต่ไม่สามารถระบุคนโพสต์ได้ นาย จิม การ์ด ครูประจำโรงเรียนกล่าวว่าทาง โรงเรียนเคยแจ้งเตือนครูให้ระมัดระวังถึงพฤติกรรมของนาย นิโคลัส ครูซ ด้านนักเรียนกล่าวว่าเคยมีผู้พบกระสุนปืนในกระเป๋าของผู้ก่อเหตุ และคาดว่านั้นคือสาเหตุที่โรงเรียนไล่เขาออก
เช้าวันเกิดเหตุที่โรงเรียนมัธยมมาร์จอรี สโตนแมน ดักลาส ทางโรงเรียนได้ทำการซ้อมหนีไฟโดยในช่วงบ่าย สัญญาณเตือนไฟไหม้ได้ดังขึ้นอีกครั้ง ส่งผลให้นักเรียนสับสนและคิดว่าไม่ได้มีเหตุร้ายแรง นักเรียนในโรงเรียนเข้าใจว่าเป็นเพียงการซ้อม อีกทั้งโรงเรียนได้ซ้อมรับมือเหตุการณ์กราดยิงในโรงเรียนไปเมื่อ 6 สัปดาห์ก่อน ภายหลังได้ยินเสียงปืนเด็กนักเรียนจึงได้ตระหนักว่าไม่ใช่การซ้อมโดยส่วนหนึ่งวิ่งไปที่ถนนหน้าโรงเรียน และบางส่วนเลือกที่จะหาที่กำบัง โดยนาย นิโคลัส ครูซ ใช้อาวุธปืน AR-15 Rifle ในการสังหารครั้งนี้
ภายหลังเหตุการณ์นี้มีการพยายามรณรงค์เรื่องกฎหมายอาวุธปืนในสหรัฐอเมริกา ได้มีการยกย่องและให้เหรียญกล้าหาญแก่ นักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย ได้แก่ Martin Duque Alaina Petty และ Peter Wang โดย Peter Wang เป็นชาวจีนคนเดียวที่เสียชีวิตในเหตุการณ์นี้
จากการสอบสวน นาย นิโคลัส ครูซ แม่บุญธรรมของเขาเสียชีวิตเมื่อปี เดือน พฤศจิกายน พ.ศ. 2560 ส่วนพ่อเสียชีวิตตั้งแต่ปี พ.ศ. 2547เขาได้ย้ายมาอยู่กับพ่อแม่ของเพื่อนร่วมโรงเรียนตั้งแต่เดือนพฤศจิกายน พ.ศ. 2560
ต่อมาวันที่ 18 พฤษภาคม พ.ศ. 2561 มีเหตุการณ์กราดยิงที่โรงเรียนมัธยม ซานตาเฟ่ รัฐเท็กซัส มีผู้เสียชีวิต 10 ราย 
วันที่ 27 ตุลาคม พ.ศ. 2561 มีเหตุการณ์กราดยิงในโบสถ์มีผู้เสียชีวิต 11 ราย รัฐเพนซิลเวเนีย และวันที่ 7 พฤศจิกายน พ.ศ. 2561 มีเหตุการณ์กราดยิงที่เมืองทาวน์ซันโอคส์ รัฐแคลิฟอร์เนีย มีผู้เสียชีวิต 13 ราย

**อ้างอิง**
หมวดหมู่:การสังหารหมู่ใน พ.ศ. 2561
งิ้วปักกิ่ง

งิ้วปักกิ่ง หรือ จิงจฺวี้ (p=jīngjù; "ละครเมืองหลวง") ไต้หวันเรียก กั๋วจฺวี้ (p=guójù; "ละครของชาติ") เป็นงิ้วรูปแบบหนึ่งซึ่งประกอบด้วยดนตรี การขับร้อง การแสดง การเต้น และกายกรรม เกิดขึ้นเมื่อปลายคริสต์ศตวรรษที่ 18 แล้วได้รับการพัฒนาและยอมรับนับถืออย่างเต็มที่เมื่อกลางคริสต์ศตวรรษที่ 19 งิ้วรูปแบบนี้เป็นที่นิยมอย่างยิ่งในราชสำนักของราชวงศ์ชิง และถือเป็นหนึ่งในสมบัติทางวัฒนธรรมของประเทศจีน คณะนักแสดงกลุ่มหลักตั้งสำนักอยู่ ณ ปักกิ่งและเทียนจินในภาคเหนือ กับช่างไห่ในภาคใต้ ทั้งยังอนุรักษ์กันอยู่ในไต้หวัน และเผยแพร่ไปประเทศอื่น เช่น สหรัฐ และญี่ปุ่น
งิ้วปักกิ่งใช้นักแสดงหลักอยู่สี่ประเภท คือ พระเอก เรียกว่า เชิง (生), นางเอก เรียกว่า ต้าน (旦), บทชาย เรียกว่า จิ้ง (淨), และบทตลก เรียกว่า โฉ่ว (醜) ในการแสดงจะใช้เสื้อผ้าอาภรณ์อลังการและการแต่งหน้าฉูดฉาด นักแสดงอาศัยทักษะในการพูด ร้อง เต้น และต่อสู้ด้วยท่าทางที่เป็นสัญลักษณ์มากกว่าความสมจริง นักแสดงยังยึดถือธรรมเนียมทางรูปแบบหลากหลายธรรมเนียมซึ่งช่วยให้ผู้ชมเข้าถึงเนื้อเรื่องที่แสดง การเคลื่อนไหวแต่ละอย่างจะต้องลงกับดนตรีและจังหวะเพื่อสื่อความหมาย ท่วงทำนองที่ใช้แบ่งเป็นสองประเภท คือ ซีผี (西皮) และเอ้อร์หวง (二黄) ซึ่งมีหลากรูปแบบ เช่น เพลงร้องเดี่ยว ทำนองที่ตายตัว และเสียงเครื่องกระทบ ส่วนบทละครนั้นมีกว่า 1,400 เรื่อง ซึ่งมักอิงประวัติศาสตร์ เทพปกรณัม และปัจจุบันก็ยึดโยงกับเรื่องราวในชีวิตสมัยใหม่มากขึ้น
ในการปฏิวัติวัฒนธรรมช่วงคริสต์ทศวรรษ 1960 งิ้วปักกิ่งถูกประณามว่า เป็นสิ่งตกค้างจากยุคเจ้าขุนมูลนาย และถูกแทนที่ด้วยการแสดงย่างป่านซี่ (樣板戲) ที่รัฐบาลปฏิวัติคิดขึ้นเพื่อโฆษณาชวนเชื่อและเผยแพร่ลัทธินิยมของตน หลังการปฏิวัติวัฒนธรรมสิ้นสุดลง การเปลี่ยนแปลงดังกล่าวถูกยกเลิกเกือบทั้งสิ้น ปัจจุบัน มีความพยายามปฏิรูปงิ้วปักกิ่งหลายประการเพราะคนดูลดลงเรื่อย ๆ เป็นต้นว่า พยายามเพิ่มคุณภาพในการแสดง ประยุกต์องค์ประกอบใหม่ ๆ รวมถึงเล่นเรื่องใหม่เรื่องเก่าคละกันบ้าง การปฏิรูปดังกล่าวประสบผลสำเร็จบ้างไม่สำเร็จบ้าง

**อ้างอิง**
หมวดหมู่:งิ้วปักกิ่ง
หมวดหมู่:มรดกภูมิปัญญาทางวัฒนธรรมของมนุษยชาติ
หมวดหมู่:มรดกทางวัฒนธรรม

หมวดหมู่:โบราณคดี
หมวดหมู่:ประวัติศาสตร์ทางวัฒนธรรม
หมวดหมู่:วัฒนธรรมศึกษา
หมวดหมู่:ความเป็นชาติพันธุ์
หมวดหมู่:พิพิธภัณฑ์วิทยา
หมวดหมู่:การท่องเที่ยว
ไป๋ อฺวี้ถัง

ไป๋ อฺวี้ถัง (p=Bái Yùtáng) ฉายา หนูขนแพร (錦毛鼠) เป็นตัวละครในนวนิยายจีนสมัยคริสต์ศตวรรษที่ 19 เรื่อง เจ็ดผู้กล้าห้าผู้ทรงธรรม โดยเป็นจอมยุทธ์เร่ (遊俠) ซึ่งมีชีวิตอยู่ในช่วงราชวงศ์ซ่ง และเป็นสมาชิกของกลุ่มห้าหนู (五鼠)

**ในนวนิยาย**
ไป๋ จิ่นถัง (白錦堂) พี่ชายของไป๋ อฺวี้ถัง เป็นผู้โอบอ้อมแต่เสียชีวิตก่อนวัยอันควร ไป๋ อฺวี้ถัง จึงท่องเที่ยวไปจนถึงเกาะสุญญตา (陷空島) และได้เป็นพี่น้องร่วมสาบานกับบุคคลสี่คน เรียงตามลำดับอายุคือ- หลู ฟาง (盧方) ฉายา "หนูทะลวงฟ้า" (鑽天鼠)- หาน จาง (韓彰) ฉายา "หนูดำดิน" (徹地鼠)- สฺหวี ชิ่ง (徐慶) ฉายา "หนูทลายผา" (穿山鼠)- เจี่ยง ผิง (徐慶) ฉายา "หนูตะลุยบาดาล" (翻江鼠)- ไป๋ อฺวี้ถัง ฉายา "หนูขนแพร"
ห้าคนเรียกตัวเองว่า "ห้าหนู" และยกให้หลู ฟาง เป็นพี่ใหญ่และหัวหน้ากลุ่ม ออกร่อนเร่ไปทั่วเพื่อกระทำกิจอันกล้าหาญ แต่เมื่อได้ทราบข่าวว่า จักรพรรดิซ่งเหรินจง (宋仁宗) ประทานสมญา "แมวหลวง" (御貓) ให้แก่จั่น เจา (展昭) ผู้มีฉายาว่า "จอมยุทธ์ใต้" (南俠) และตั้งจั่น เจา เป็นราชองครักษ์พกดาบขั้น 4 (御前四品帶刀護衛) ไป๋ อฺวี้ถัง ก็โกรธ เพราะเห็นว่า การตั้งแมวหลวงเป็นการหยามหน้าตนซึ่งเป็นหนู จึงบุกเข้าพระนครเปี้ยนเหลียง (汴梁) หรือปัจจุบัน คือ ไคเฟิง (開封) ไปสร้างความปั่นป่วนในที่ต่าง ๆ รวมถึงพระราชวัง, จวนเจ้าเมืองเปา เจิ่ง (包拯), และจวนราชครูผัง จี๋ (龐籍) เพื่อให้จั่น เจา ในฐานะราชองครักษ์ ออกติดตามจับกุมตน จะได้ประลองฝีมือกัน
ไป๋ อฺวี้ถัง ใช้กับดักจับตัวจั่น เจา ได้ แต่เจี่ยง ผิง หนูตะลุยบาดาล มาช่วยแก้ไขได้ทัน ไป๋ อฺวี้ถัง ยอมมอบตัวต่อทางการอย่างขัดมิได้ และจักรพรรดิซ่งเหรินจงประทานอภัยโทษให้แก่เขา ทั้งตั้งเขาไปช่วยเหลือหยาน ฉาซ่าน (顏查散) ในการปราบกบฏเซียงหยางหวัง (襄陽王)
ไป๋ อฺวี้ถัง บุกเข้าไปถึงตำหนักเซียงหยางหวัง ได้สังหารลูกน้องของเซียงหยางหวังดังรายนามต่อไปนี้- หลี่ จี๋ (李集) ฉายา "เสือหน้าเขียว" (青面虎)- สฺหวี ฉ่าง (徐敞) ฉายา "ผีห่าน้อย" (小瘟癀)- หลิง กวาง (靈光) ฉายา "ดาวตกไกลโพ้น" (過度流星)- จาง หฺวา (張華) ฉายา "ไท่ ซุ่ย ขี้โรค" (病太歲)
แต่ไป๋ อฺวี้ถัง ทะนงตนว่ากล้าแกร่งไม่มีใครเทียม ประมาทเลินเล่อจนติดกับดักและตายอยู่ในตำหนักนั้น นับเป็นจอมยุทธ์คนแรกที่เสียชีวิตในเรื่อง

**การประเมินค่า**
ปรัชญาเมธีหู ชื่อ (胡適) กล่าวชมว่า ไป๋ อฺวี้ถัง เป็นตัวละครที่มีชีวิตชีวาที่สุดในนวนิยาย ทั้งบุคลิกภาพหลายอย่างที่น่าตำหนิทำให้ไป๋ อฺวี้ถัง เป็นผู้อาจหาญอย่างเหลือเชื่อ และเหนือกว่าผู้กล้าที่ยึดถือคุณธรรมเต็มเปี่ยมเสียอีก
ส่วน Cao Zhengwen กล่าวว่า ตัวละครนี้พรรณนาได้เหมือนมีชีวิตจริง แสดงว่า ผู้แต่งสามารถบริหารจัดการบุคลิกภาพสองขั้วของตัวละครได้เก่งกาจนัก

**ในภาพยนตร์**
ในภาพยนตร์ นักแสดงชายกว่ายี่สิบคนเคยรับบทไป๋ อฺวี้ถัง คนที่มีชื่อเสียง ได้แก่ ฟู่ เชิง (傅聲), เฉียน เสี่ยวหาว (錢小豪), กู้ กวานจง (顾冠忠), ซุน ซิ่ง (孫興), เจียว เอินจฺวิ้น (焦恩俊), ถัง เหวินหลง (唐文龍), เฉิน ฮ่าวหมิน (陳浩民), และเฉิน เสี่ยว (陳曉)
ในภาพยนตร์ตลกเรื่อง เหลาฉู่อ้ายช่างเมา (老鼠愛上貓) เมื่อ ค.ศ. 2003 นักแสดงหญิงจาง ปั๋วจือ (張栢芝) รับบทเป็นไป๋ อฺวี้ถัง

**อ้างอิง**

**บรรณานุกรม**
หมวดหมู่:เปาบุ้นจิ้น
หมวดหมู่:เจ็ดผู้กล้าห้าผู้ทรงธรรม
มู่หลาน (แก้ความกำกวม)

มู่หลาน (木蘭) อาจหมายถึง- ฮวา มู่หลาน, นักรบหญิงชาวจีนในตำนานพื้นบ้าน ซึ่งกล่าวกันว่าออกรบแทนบิดา- มู่หลาน (ภาพยนตร์ ค.ศ. 1998)- มู่หลาน (ภาพยนตร์ พ.ศ. 2563)- มู่หลาน (แฟรนไชส์)
เจ้าชายยูจีโน ดยุกแห่งเจนัว

เจ้าชายยูจีโน ดยุกแห่งเจนัว (Prince Eugenio, Duke of Genoa) ประสูติเมื่อวันที่ 13 มีนาคม ค.ศ. 1906 ณ ตูริน อิตาลี เป็นพระโอรสพระองค์สุดท้องใน เจ้าชายโทมัส ดยุกแห่งเจนัว กับ  เจ้าหญิงอิซาเบลลาแห่งบาวาเรีย ทรงเป็นดยุกแห่งเจนัว พระองค์ที่ 5 และพระองค์สุดท้าย

**เสกสมรส**
พระองค์ทรงเสกสมรสกับ   เจ้าหญิงลูเซียแห่งบูร์บง-ซิซิลีทั้งสอง พระธิดาใน เจ้าชายเฟอร์ดินานด์ ปิอุส ดยุกแห่งคาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย เมื่อวันที่ 29 ตุลาคม ค.ศ. 1938 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระชายารับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
#เจ้าหญิงมาเรีย อิซาเบลลาแห่งซาวอย-เจนัว
โดยหลังจากที่ ราชอาณาจักรอิตาลี สิ้นสุดลง พระองค์และพระชายา พระธิดา เสด็จไปประทับยัง บราซิล โดยทรงงานในฟาร์มส่วนพระองค์ และสิ้นพระชนม์เมื่อวันที่ 8 ธันวาคม ค.ศ. 1996 สิริพระชันษา 90 ชันษา โดยถัดจากนั้นเพียง 5 ปี ในปี ค.ศ. 2001 พระชายา คือ  เจ้าหญิงลูเซียแห่งบูร์บง-ซิซิลีทั้งสอง ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน
*เนื่องจากพระองค์มีพระธิดาเพียงพระองค์เดียว ไม่ทรงมีพระโอรสสืบพระอิสริยยศ บรรดาศักดิ์ดยุกแห่งเจนัว และ ดยุกแห่งแอนโคนา จึงสิ้นสุดที่พระองค์

**เครื่องราชอิสริยาภรณ์**
*Knight of the Supreme Order of the Most Holy Annunciation
**Knight of the Order of Saints Maurice and Lazarus
*Two Sicilies Knight Grand Cross of Justice of the Sacred Military Constantinian Order of Saint George
*Sovereign Military Order of Malta Knight of Honor and Devotion of the Sovereign Military Hospitaller Order of Saint John of Jerusalem, of Rhodes and of Malta
*Kingdom of Bavaria Knight of the Order of Saint Hubert

**อ้างอิง**
หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าชายอิตาลี
หมวดหมู่:ดยุกแห่งเจนัว
จนกว่าจะพบกัน

จนกว่าจะพบกัน (Lion) เป็นภาพยนตร์ชีวประวัติแนวชีวิตในปี ค.ศ. 2016 กำกับโดยการ์ท เดวิส (ผลงานกำกับเรื่องยาวเรื่องแรก) และเขียนบทโดย ลู้ก เดวีส์ จากหนังสือสารคดีเรื่อง A Long Way Home โดยซารู เบรียร์ลีย์ ภาพยนตร์แสดงโดย เดฟ พาเทล, ซันนี พาวาร์, รูนีย์ มารา, เดวิด เวนแฮม และนิโคล คิดแมน เล่าเรื่องจริงของเบรียร์ลีย์ หลังจากที่ 25 ปีหลังจากที่เขาพลัดพรากจากครอบครัว จนเขาได้ตามหาครอบครัว
ภาพยนตร์ฉายรอบปฐมทัศน์โลกที่เทศกาลภาพยนตร์นานาชาติโทรอนโต เมื่อวันที่ 10 กันยายน ค.ศ. 2016 และฉายจำกัดโรงในสหรัฐเมื่อ 25 พฤศจิกายน 2016 โดยบริษัทเวยน์สไตน์ ก่อที่จะฉายรอบปกติวันที่ 6 มกราคม 2017 และฉายในออสเตรเลียเมื่อ 19 มกราคม 2017 และฉายในสหราชอาณาจักรเมื่อ 20 มกราคม 2017
จนกว่าจะพบกัน ได้รับการเสนอชื่อเข้าชิงรางวัลออสการ์ครั้งที่ 89 จำนวน 6 สาขา รวมถึงในสาขาภาพยนตร์ยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม และสาขาบทภาพยนตร์ดัดแปลงยอดเยี่ยม ภาพยนตร์ได้รับ 2 รางวัลจากเวทีรางวัลบาฟตา ในสาขานักแสดงสมทบชายยอดเยี่ยม (พาเทล) และบทดัดแปลงยอดเยี่ยม ภาพยนตร์ประสบความสำเร็จด้านรายได้ โดยทำรายได้ 140 ล้านเหรียญสหรัฐทั่วโลก ถือเป็นหนึ่งในภาพยนตร์ออสเตรเลียที่ทำได้รายได้สูงสุดตลอดกาล

**อ้างอิง**

**แหล่งข้อมูลอื่น**
 lionmovie.com- 3741834- lion_2016- lion- 632870-  Sunstar Entertainment
หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:ภาพยนตร์อังกฤษ
หมวดหมู่:ภาพยนตร์ออสเตรเลีย
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในเมลเบิร์น
เจ้าหญิงลูเซียแห่งบูร์บง-ซิซิลีทั้งสอง

เจ้าหญิงลูเซียแห่งบูร์บง-ซิซิลีทั้งสอง หรือต่อมาเป็น เจ้าหญิงลูเซีย ดัชเชสแห่งเจนัวและดัชเชสแห่งแอโคนา พระชายา (Princess Lucia of Bourbon-Two Sicilies) ประสูติเมื่อวันที่ 9 กรกฎาคม ค.ศ. 1908 ณ มิวนิก รัฐไบเอิร์น เป็นพระธิดาในเจ้าชายแฟร์ดีนันด์ ปิอุส ดยุกแห่งกัสโตร และ เจ้าหญิงมารีอา ลุดวิกา เตเรซาแห่งบาวาเรีย

**เสกสมรส**
พระองค์ทรงเสกสมรสกับ เจ้าชายยูจีโน ดยุกแห่งเจนัว เมื่อวันที่ 29 ตุลาคม ค.ศ. 1938 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลูทวิชที่ 1 แห่งบาวาเรีย เหมือนกัน โดยพระองค์รับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
#เจ้าหญิงมาเรีย อิซาเบลลาแห่งซาวอย-เจนัว
โดยหลังจากที่ ราชอาณาจักรอิตาลี สิ้นสุดลง พระองค์และพระสวามี พระธิดา เสด็จไปประทับยัง บราซิล โดยพระสวามีทรงงานในฟาร์มส่วนพระองค์ ต่อมาพระสวามีสิ้นพระชนม์เมื่อวันที่ 8 ธันวาคม ค.ศ. 1996 สิริพระชันษา 90 ชันษา โดยถัดจากนั้นเพียง 5 ปี ในปี ค.ศ. 2001 พระองค์ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน

**อ้างอิง**
หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าหญิงอิตาลี
หมวดหมู่:เจ้าหญิงซิซิลี
ม
หมวดหมู่:เจ้าหญิงบูร์บง-ซิซิลีทั้งสอง
กีฬามวยสากลสมัครเล่นในโอลิมปิกฤดูร้อน 1920

การแข่งขันมวยสากลสมัครเล่นในกีฬาโอลิมปิก พ.ศ. 2463 จัดขึ้นระหว่างวันที่ 21 - 24 สิงหาคม ที่แอนท์เวิป มีการแข่งขันทั้งหมด 8 รุ่น 
Boxing

**ชาติที่เข้าร่วมการแข่งขัน**
มีนักมวยสากลสมัครเล่น 116 คน จาก 12 ประเทศเข้าร่วมการแข่งขัน:

**สรุปเหรียญ**

**ตารางสรุปเหรียญ**

**อ้างอิง**
  International Olympic Committee medal database
มวยสากลสมัครเล่น
หมวดหมู่:กีฬามวยสากลสมัครเล่นในโอลิมปิกฤดูร้อน 1920
ซัลตา

ซัลตา (Salta) เป็นเมืองที่ตั้งอยู่ในหุบเขาเลร์มา สูง 1,152 เมตรเหนือระดับน้ำทะเลในทางฝั่งตะวันตกเฉียงเหนือของอาร์เจนตินา และยังเป็นชื่อของเมืองหลวงของรัฐซัลตาอีกด้วย ในเขตมหานครของเมืองมีประชากรอาศัยอยู่ 619,000 คน ทำให้ซัลตาเป็นเมืองที่มีประชากรมากที่สุดเป็นอันดับ 2 ในภาคตะวันตกเฉียงเหนือของประเทศ
เมืองซัลตาได้รับการก่อตั้งเมื่อวันที่ 16 เมษายน ค.ศ. 1582 โดยเอร์นันโด เด เลร์มา
หมวดหมู่:เมืองในประเทศอาร์เจนตินา
หยาง จิ่งหฺวา

หยาง จิ่งหฺวา (p=Yáng Jǐnhuá Yang Jinhua) (เกิด 12 ธันวาคม ค.ศ. 1977) เป็นนักแสดงภาพยนตร์ชาวจีน ซึ่งมีชื่อภาษาอังกฤษที่คนทั่วไปรู้จักคือ เชอร์รีล หยาง (Cheryl Yang)

**ผลงานด้านการแสดง**

**ภาพยนตร์**

**ละครโทรทัศน์**

**มิวสิกวิดีโอ**

**ละครเวที**
 "Shakespeare" โดย เอ็ดเวิร์ด หยาง- "The Importance of Being Earnest โดย ออสการ์ ไวล์ด

**รางวัลที่ได้รับ**

**อ้างอิง**

**แหล่งข้อมูลอื่น**
 Cheryl Yang - In Music Official site - Cheryl Yang's website date=2013-07-23 - 1859's official blog- WeiBo
ริซะ ทาจิบานะ (นักแสดงภาพยนตร์ลามก)

ริสะ ทาจิบานะ (橘梨紗 Risa Tachibana) เป็นนักแสดงภาพยนตร์ลามกชาวญี่ปุ่น เธอมีชื่อเดิมว่า เอริ ทากามัตสึ

**ประวัติ**
เธอเคยเป็นเด็กฝึกงานของวง AKB48 อยู่แค่ไม่กี่เดือนก็ตัดสินใจออกจากวง โดยประกาศจบการศึกษาในปี 2010 แล้วมาเข้าสู่วงการ AV ในปี 2013 ใช้ชื่อในวงการ AV ว่า ทาจิบานะ ริซะ (Risa Tachibana) เธอมีผลงานที่ทำให้เธอมีชื่อเสียง ทำให้เธอประสบความสำเร็จเป็นอย่างมาก นอกจากนี้เธอยังได้รับการโหวตจากคนเกาหลีให้ติดอันดับ 7 ของผู้หญิงที่สวยที่สุดในเอเชียอีกด้วย
แต่ทว่าเธอก็มีผลงานให้แฟนคลับภาพยนตร์ AV ได้ดูกันเพียงแค่ 4 เรื่องเท่านั้นก่อนจะตัดสินใจลาออกจากวงการ และกลายเป็นข่าวอื้อฉาวในเวลาต่อมาว่าเธอนั้นได้ผันตัวไปขายบริการทางเพศ โดยคิดค่าบริการในเวลา 120 นาทีสูงถึง 800,000 เยน หรือประมาณ 265,600 บาท โดยชูกัน โพสต์ (Shukan Post) นิตยสารรายสัปดาห์ชื่อดังของญี่ปุ่นได้เปิดเผยว่าทากามัตสึ ได้แอบรับงานเป็นสาวขายบริการทางโทรศัพท์ให้กับสถานบริการทางเพศชั้นสูงแห่งหนึ่งในกรุงโตเกียวโดยใช้ชื่อว่า “มาริ อิโนอูเอะ” ซึ่งทางเว็บไซต์ของทางสถานบริการก็ได้มีการลงโฆษณาว่าเธอรับขายบริการอยู่
เหตุผลหนึ่งที่หนังที่เธอแสดงไม่มีคำว่า Idol หรือ Icon มาเป็นจุดขายเหมือนอดีตสมาชิก AKB48 ที่ผันตัวมาเป็นนักแสดงภาพยนตร์ลามกในก่อนหน้านี้ ก็น่าจะเป็นเพราะว่าเธอยังเป็นแค่เด็กฝึกงานไม่ได้เป็นสมาชิก AKB48 เต็มตัวเหมือนคนอื่น ๆ นั่นเอง แต่อย่างไรก็ดีมีแฟนคลับจำนวนไม่น้อยที่รู้สึกประทับใจกับบทบาทการแสดงหนัง AV ของเธอโดยเฉพาะกับผลงานที่เปิดตัวเธอเข้าสู่วงการอย่างเรื่อง star-409 AV Debut – Risa Tachibana。 ที่แม้จะเป็นผลงานการแสดงเพียงแค่เรื่องแรกแต่เธอก็ทำหน้าที่ได้ดีมาก ๆ ไม่ว่าจะเป็นการแสดงอารมณ์ความรู้สึกผ่านทางสีหน้าแววตา ท่าทางเขินอาย ความไร้เดียงสาที่อยู่ในระดับกำลังพอดีไม่มากไปไม่น้อยไป และยังมีพัฒนาการทางด้านฝีมือการแสดงให้เห็นอย่างเด่นชัดจากเรื่อง star-424 Cosplay Continuous Extreme Orgasm Risa Tachibana ซึ่งเป็นผลงานอีกเรื่องหนึ่งที่เธอแสดงได้อย่างยอดเยี่ยม

**ผลงานการถ่ายแบบ**
 Growing（2 ก.ค. 2013 Soft On Demand）ISBN 978-4-921218-94-2

**อ้างอิง**

**แหล่งข้อมูลอื่น**
  SODStarとしてAV DEBUT date=2013-01-16 
หมวดหมู่:บุคคลที่เกิดในปี พ.ศ. 2536
หมวดหมู่:นักแสดงหญิงชาวญี่ปุ่น
หมวดหมู่:นักแสดงภาพยนตร์ลามกญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดยามานาชิ
ริซะ ทาจิบานะ (ไอดอลญี่ปุ่น)

ริซะ ทาจิบานะ (Tachibana Risa) เป็นนักร้องชาวญี่ปุ่น

**ผลงานด้านภาพยนตร์**

**อ้างอิง**

**แหล่งข้อมูลอื่น**
 1124173
หมวดหมู่:บุคคลที่เกิดในปี พ.ศ. 2514
หมวดหมู่:นักแสดงหญิงชาวญี่ปุ่น
หมวดหมู่:ไอดอลญี่ปุ่น
หมวดหมู่:นักร้องป็อปหญิงญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลจากโอซากะ
เจ้าชายโทมัส ดยุกแห่งเจนัว

เจ้าชายโทมัส ดยุกแห่งเจนัว (Prince Thomas, Duke of Genoa) ประสูติเมื่อวันที่ 6 กุมภาพันธ์ 1854 ณ ราชอาณาจักรซาร์ดิเนีย เป็นพระโอรสใน เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398) กับ เจ้าหญิงเอลีซาเบ็ทแห่งซัคเซินทรงเป็นพระราชนัดดาใน พระเจ้าการ์โล อัลแบร์โตแห่งซาร์ดิเนีย และยังทรงเป็นพระอนุชภรรดา (น้องเขย) ใน พระเจ้าอุมแบร์โตที่ 1 แห่งอิตาลี และเป็นพระมาตุลา (น้าชาย) ใน พระเจ้าวิคเตอร์ เอ็มมานูเอลที่ 3 แห่งอิตาลี โดยเมื่อพระภาคิไนยคือ พระเจ้าวิคเตอร์ เอ็มมานูเอลที่ 3 แห่งอิตาลี เสด็จขึ้นครองราชย์เป็นพระมหากษัตริย์แห่งอิตาลีนั้น ทรงมีพระบรมราชโองการให้พระมาตุลาและผู้สืบสกุลนั้นเป็นเจ้าแห่งอิตาลีทั้งหมด
ในช่วงสงครามโลกครั้งที่หนึ่ง พระองค์ได้รับการแต่งตั้งเป็นผู้บัญชาการทหารสูงสุดแห่งอิตาลีจาก พระเจ้าวิคเตอร์ เอ็มมานูเอลที่ 3 แห่งอิตาลี ทั้งนี้พระองค์ทรงเป็นพระราชอนุชาใน มาร์เกอริตาแห่งซาวอย สมเด็จพระราชินีแห่งอิตาลี จึงเป็นพระราชมาตุลา (น้าชาย) ใน พระเจ้าวิตโตรีโอ เอมานูเอเลที่ 3 แห่งอิตาลี อีกทั้งพระองค์ยังทรงเป็นพระราชนัดดาใน พระเจ้าการ์โล อัลแบร์โตแห่งซาร์ดิเนีย พระองค์สุดท้ายที่ดำรงพระชนม์ชีพ

**เสกสมรส**
ในปี 2426 พระองค์ทรงเสกสมรสกับ เจ้าหญิงอิซาเบลลาแห่งบาวาเรีย มีพระบุตรดังนี้
#เจ้าชายแฟร์ดีนันโด ดยุกแห่งเจนัว (2427-2506)
#เจ้าชายฟิลิแบร์โต ดยุกแห่งเจนัว
#เจ้าหญิงมาเรีย โบนาแห่งซาวอย-เจนัว
#เจ้าชายอดัลแบร์โต ดยุกแห่งแบร์กาโม
#เจ้าหญิงมาเรีย แอดิเลดแห่งซาวอย-เจนัว
#เจ้าชายยูจีโน ดยุกแห่งเจนัว
พระองค์สิ้นพระชนม์ลงเมื่อวันที่ 15 เมษายน 2474 สิริพระชันษา 77 ชันษา 

**อ้างอิง**
หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าชายอิตาลี
หมวดหมู่:ดยุกแห่งเจนัว
มิสอินเตอร์เนชันแนลไทยแลนด์ 2018

มิสอินเตอร์เนชันแนลไทยแลนด์ 2018 เป็นการประกวดมิสอินเตอร์เนชันแนลไทยแลนด์ครั้งที่ 3 การประกวดรอบตัดสินจัดขึ้นเมื่อวันที่ 6 ตุลาคม พ.ศ. 2561. ณ โรงแรมอัล มีรอซ โฮเต็ล แบงค็อก, กรุงเทพมหานคร รามคำแหง ซอย 5. ผู้ชนะจะได้เป็นตัวแทนประเทศไทยเข้าร่วมประกวดนางงามนานาชาติ 2018 สำหรับการประกวดมิสอินเตอร์เนชั่นแนลไทยแลนด์ 2018 รอบพรีลิมมินารี่ จะจัดขึ้นในวันที่ 5 ตุลาคม พ.ศ. 2561. ณ โรงแรมอัล เมรอส กรุงเทพมหานคร รามคำแหง ซอย 5.

**ผลการประกวด**

**ลำดับ**
§ ได้รับการโหวตเข้ามาอยู่ใน 12 คนสุดท้าย

**รางวัลพิเศษ**

**การประกวดชุดไทยยอดเยี่ยม**
การประกวดรอบชุดไทยประจำชาติ ในวันที่ 4 ตุลาคม 2561 ณ โรงแรมอัล เมรอส กรุงเทพมหานคร รามคำแหง ซอย 5. ผู้ชนะจะได้รับรางวัลเงินสด 50,000 บาท และกิฟวอยท์เชอร์จากสโรชาคลินิกอีก 50,000 บาท

**การประกวดชุดว่ายน้ำยอดเยี่ยม**
การประกวดรอบชุดว่ายน้ำ ในวันที่ 3 ตุลาคม 2561 ณ ศูนย์สุขภาพทางการแพทย์และความงาม ตรัยยา ชั้น 4 ห้อง จูบิลี่ฮอลล์, กรุงเทพมหานคร

**การประกวดขวัญใจวังยาวนครนายก**
การประกวดรอบขวัญใจวังยาวนครนายก ในวันที่ 30 กันยายน 2561 ณ ห้องสุพรรณิการ์ โรงแรมวังยาว ริเวอร์ไซด์ รีสอร์ท, จังหวัดนครนายก โดยมี นายวุฒิชัย กิตติธเนศวร อดีต สส. จังหวัดนครนายก และนายปิยวัฒน์ กิตติธเนศวร ร่วมมอบรางวัลให้กับสาวงาม 

**การประกวดชุดราตรียอดเยี่ยม**
การประกวดรอบชุดราตรียอดเยี่ยม ในรอบพรีลิมมินารี่ จัดขึ้นในวันที่ 5 ตุลาคม พ.ศ. 2561. ณ โรงแรมอัล เมรอส กรุงเทพมหานคร รามคำแหง ซอย 5.

**ผู้เข้าประกวด**
25 ผู้เข้าประกวดที่ได้รับการยืนยัน:

**ดูเพิ่ม**
 มิสอินเตอร์เนชันแนลไทยแลนด์

**อ้างอิง    **

**แหล่งข้อมูลอื่น**
หมวดหมู่:มิสอินเตอร์เนชันแนลไทยแลนด์
ดั่ง ถิ หง็อก ถิ่ญ

ดั่ง ถิ หง็อก ถิ่ญ (Đặng Thị Ngọc Thịnh; เกิด 25 ธันวาคม พ.ศ. 2502) เป็นนักการเมืองชาวเวียดนาม อดีตรองประธานาธิบดีเวียดนาม อดีตรักษาการประธานาธิบดีเวียดนาม หลังจากที่ประธานาธิบดีเจิ่น ดั่ย กวาง ถึงแก่อสัญกรรมในวันที่ 21 กันยายน พ.ศ. 2561
หมวดหมู่:ประธานาธิบดีเวียดนาม
หมวดหมู่:รองประธานาธิบดีเวียดนาม
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:รองประธานาธิบดีสตรี
หมวดหมู่:บุคคลจากจังหวัดกว๋างนาม
บราทววสท์

บราทววสท์ (Bratwurst, pron) เป็นไส้กรอกเยอรมันชนิดหนึ่ง ทำจากเนื้อวัว เนื้อลูกวัว หรือเนื้อหมูซึ่งพบได้บ่อยที่สุด คำ Bratwurst มีที่มาจากคำในภาษาเยอรมันสูงเก่าว่า brātwurst ซึ่งประสมจากคำ brāto แปลว่า เนื้อสับ กับคำ Wurst แปลว่า ไส้กรอก แต่ในภาษาเยอรมันปัจจุบัน คำ Bratwurst มักถูกนำไปเชื่อมโยงกับคำกริยา braten ซึ่งแปลว่า นาบบนกระทะหรือย่าง
แม้ว่าสูตรทำไส้กรอกที่เก่าแก่ที่สุดเท่าที่พบนั้นจะมาจาก ค.ศ. 228 แต่หลักฐานเอกสารชิ้นแรกที่กล่าวถึงบราทววสท์ในเยอรมนีสามารถย้อนไปได้ถึงเพียง ค.ศ. 1313 โดยพบที่เมืองเนือร์นแบร์คในภูมิภาคฟรังโกเนีย ซึ่งยังคงเป็นหนึ่งในศูนย์กลางการผลิตไส้กรอกย่างที่มีชื่อเสียงระดับนานาชาติ
สูตรบราทววสท์แตกต่างกันไปตามภูมิภาคและแม้แต่ท้องถิ่น แหล่งข้อมูลบางแห่งระบุว่ามีบราทววสท์เยอรมันแตกต่างกันมากกว่า 40 ชนิด หลายชนิดที่รู้จักกันดีมีต้นกำเนิดในฟรังโกเนีย (ตั้งอยู่ในภาคเหนือของรัฐบาวาเรีย), ทือริงเงินซึ่งเป็นเพื่อนบ้านทางทิศเหนือ และพื้นที่ใกล้เคียง วิธีการเสิร์ฟบราทววสท์ก็แตกต่างกันไปตามท้องถิ่นเช่นกัน แต่โดยทั่วไปถือว่าไส้กรอกชนิดนี้เป็นของว่างซึ่งเสิร์ฟกับมัสตาร์ดและขนมปังก้อนที่ทำจากแป้งสาลี ส่วนในผับมักเสิร์ฟกับเซาเออร์เคราท์หรือสลัดมันฝรั่ง บางครั้งก็เสิร์ฟกับขนมปังแป้งข้าวไรย์เปลือกสีน้ำตาลเข้ม มีน้อยครั้งที่เสิร์ฟกับเพรตเซล นอกจากนี้ บราทววสท์ยังเป็นรูปแบบหนึ่งของอาหารจานด่วนยอดนิยมในประเทศที่พูดภาษาเยอรมัน โดยมักปรุงและขายกันในร้านแผงลอยริมทาง
บราทววสท์ที่เสิร์ฟเป็นอาหารจานด่วนในบาวาเรีย

**อ้างอิง**
หมวดหมู่:อาหารเยอรมัน
หมวดหมู่:ไส้กรอก
หมวดหมู่:แซนด์วิช
ปิดห้วน

ปิดห้วน (เสียชีวิตวันที่ 9 กุมภาพันธ์ ค.ศ. 249)name=death date หรือ ปี้ กุ่ย ในภาษาจีนกลาง ชื่อรอง เจาเซียน (昭先) ขุนนางซึ่งรับราชการในรัฐวุยก๊กระหว่างยุคสามก๊กของจีน

**ชีวิต**
ปี้ ซือหลี่ (畢子禮)efn|"ซือหลี่"คือชื่อรองของบิดาปิดห้วน ไม่มีการบันทึกชื่อตัวในประวัติศาสตร์ บิดาของปิดห้วน รับราชการเป็นเตี่ยนหนงเสี้ยวเว่ย์ (典農校尉) ในช่วงปลายยุคราชวงศ์ฮั่นตะวันออกระหว่างรัชสมัยจักรพรรดิฮั่นเซี่ยน ปิดห้วนมาจากตงผิงจฺวิ้น (東平郡; ปัจจุบันครอบคลุมบริเวณมณฑลซานตงและมณฑลเหอหนาน) เป็นที่รู้จักจากความสามารถของเขาตั้งแต่เขายังเด็ก

**ดูเพิ่ม**
 รายชื่อบุคคลในยุคสามก๊ก- รายชื่อบุคคลในยุคสามก๊ก (ป)

**หมายเหตุ**

**อ้างอิง**

**ข้อมูล**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
หมวดหมู่:ขุนนางของวุยก๊ก
หมวดหมู่:บุคคลในยุคราชวงศ์ฮั่นตะวันออก
หมวดหมู่:บุคคลที่ถูกประหารชีวิตโดยวุยก๊ก
เวส เครเวน

เวสลีย์ เอิร์ล เครเวน (Wesley Earl Craven; 2 สิงหาคม ค.ศ. 1939 – 30 สิงหาคม ค.ศ. 2015) เป็นผู้กำกับภาพยนตร์ นักเขียน โปรดิวเซอร์ นักแสดงชาวอเมริกัน เป็นที่รู้จักจากผลงานการบุกเบิกของเขา กับแนวหนังสยองขวัญโดยเฉพาะหนังไล่เชือด (Slasher film) ที่ถือว่ามีอิทธิพลกับหนังแนวนี้อย่างกว้างขวาง เนื่องจากความสำเร็จและมีผลกระทบทางวัฒนธรรม กับงานหนังสยองขวัญ เครเวนได้รับขนานนามว่า "ปรมาจารย์หนังสยองขวัญ"
ผลงานที่เป็นที่รู้จักที่สุดของเขาคือการสร้างภาพยนตร์ชุดเรื่อง A Nightmare on Elm Street  และ Scream ที่มีตัวละครอย่าง เฟรดดี ครูเกอร์ และโกสต์เฟซ ตามลำดับ ผลงานเรื่องอื่นของเขาเช่น The Last House on the Left, The Hills Have Eyes, Swamp Thing, The Serpent and the Rainbow, The People Under the Stairs, Vampire in Brooklyn และ Red Eye

**อ้างอิง**
2015
หมวดหมู่:นักแสดงภาพยนตร์ชายชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:เสียชีวิตจากมะเร็งสมอง
การกระจายเสียงวิทยุ

ไฟล์:Long wave radio station 002 Motala Sweden.JPG|thumb|right|สถานีกระจายเสียงวิทยุคลื่นยาว ในมูทาลา ประเทศสวีเดน
การกระจายเสียงวิทยุ (Radio broadcasting) คือการถ่ายทอดสัญญาณคลื่นวิทยุสู่ผู้ฟังในระยะไกล สถานีเหล่านี้อาจเชื่อมต่อกับเครือข่ายวิทยุเพื่อกระจายเสียงในรูปแบบวิทยุ (radio format) โดยทั่วไป หรือกระจายเสียงข่าวหรือรายการ หรือทั้ง 2 อย่าง การกระจายเสียงวิทยุภาคพื้นดินในรูปแบบอื่นเช่น เคเบิลวิทยุ (cable radio), เครือข่ายสายโทรทัศน์ท้องถิ่น (local wire television), วิทยุดาวเทียม (satellite radio) และวิทยุอินเทอร์เน็ต (internet radio) ผ่านสื่อแบบส่งต่อเนื่องทางอินเทอร์เน็ต รูปแบบสัญญาณอาจเป็นแอนะล็อกหรือดิจิทัล
หมวดหมู่:วิทยุ
หมวดหมู่:วิศวกรรมการแพร่สัญญาณ
งิวฮู

งิวฮู (牛輔, ถึงแก่กรรม 192) หรือ เยียวหู หรือ หนิวฝู่ ในภาษาจีนกลาง เป็นขุนพลทหารรับใช้ภายใต้ ตั๋งโต๊ะ หรือ ต่งจั่ว ระหว่างปลายยุค ราชวงศ์ฮั่นตะวันออก ของจีน

**ชีวิต**
งิวฮูรับราชการภายใต้ขุนศึก ตั๋งโต๊ะ เมื่อครั้งยังรับราชการเป็นขุนพลในมณฑลเหลียงจิ๋วระหว่างรัชสมัยของ จักรพรรดิฮั่นหลิง หรือ พระเจ้าเลนเต้ ( 168–189) ตั๋งโต๊ะไว้ใจเขาอย่างสุดซึ้งและจัดการให้เขาแต่งงานกับบุตรสาวของเขา งิวฮูจึงมีสถานะเป็นบุตรเขยของตั๋งโต๊ะ
ในปี ค.ศ. 189 หลังจากตั๋งโต๊ะเข้ายึดครองเมืองหลวง ลั่วหยาง และเข้าควบคุมราชสำนักฮั่น เขาแต่งตั้งงิวฮูเป็น จงหลางเจี้ยง (中郎將) หรือ หัวหน้าทหารรักษาพระองค์

**ดูเพิ่ม**
 รายชื่อบุคคลในยุคสามก๊ก- รายชื่อบุคคลในยุคสามก๊ก (ง)

**อ้างอิง**
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:ตั๋งโต๊ะและผู้เกี่ยวข้อง
โนะฮ์ อาลัม ชะฮ์

โมฮาเม็ด โนะฮ์ อาลัม ชะฮ์ (เกิด 3 กันยายน ค.ศ. 1980) เป็นนักฟุตบอลทีมชาติสิงคโปร์ซึ่งเลิกเล่นแล้ว ลงเล่นให้ทีมชาติสิงคโปร์ 84 นัดยิงไป 35 ประตู

**ประวัติการลงเล่น**

**เซิมบาวังเรนเจอส์**
เริ่มต้นอาชีพการค้าแข้งกับทีม เซิมบาวังเรนเจอส์ เขาลงเล่นไป 14 นัด ยิงไป 3 ประตู
และกลับมาหลังจากย้ายไปสิงคโปร์อาร์มฟอร์ซ รอบสองเขาลงเล่น 47 นัดยิง 19 ประตู

**สิงคโปร์อาร์มฟอร์ซ**
เขาย้ายมาเล่นที่สิงคโปร์อาร์มฟอร์ซในปี 2001 ลงเล่น 20 นัด ยิง 5 ประตู

**แทมพินีสโรเวอส์**
เขาย้ายมากจากเซิมบาวังเรนเจอส์ในปี 2003 ลงเล่น 164 นัด ยิงไป 89 ประตู เป็นตำนานสโมสร
และย้ายกลับมาจากอาเรม่า โครนัส ในปี 2012 ลงเล่น 26 นัด ยิง 8 ประตู
และย้ายกลับมาแทมพินีสโรเวอส์ในปี 2014 จากพีเอสเอสสเลมัน ลงเล่น 62 นัด ยิง 17 ประตู และแขวนสตั๊ดที่นี่

**พีดีอาร์เอ็มเอฟเอ**
เขาย้ายมาเล่นที่มาเลเซียให้กับ พีดีอาร์เอ็มเอฟเอ ด้วยสัญญายืมตัวหนึ่งฤดูกาล ลงเล่นไป 28 นัด ยิง 12 ประตู

**อาเรม่า โครนัส**
เขาย้ายไปที่อาเรม่า โครนัส ในอินโดนีเซีย ลงเล่น 73 นัด ยิง 32 ประตู

**พีเอสเอส สเลมัน**
เขาย้ายมาที่พีเอสเอส สเลมันหนึ่งฤดูกาลในปี 2013 ลงเล่น 30 นัด ยิง 11 ประตู

**แขวนสตั๊ด**
ชะฮ์ประกาศแขวนสตั๊ดในปี 2015 ด้วยสถิติทั้งอาชีพลงเล่น 433 นัด ยิง 171 ประตู

**ในนามทีมชาติ**
เขาเคยยิง 7 ประตูใส่ทีมชาติลาวในฟุตบอลชิงแชมป์อาเซียน ในปี 2007 โดยลูกที่ 7 เป็นการจักรยานอากาศ และพาทีมคว้าแชมป์ได้ในปีนั้น ด้วยการเป็นนักเตะยอดเยี่ยมของทัวร์นาเม้นต์
เขายังได้พาทีมชนะอิรัก 2-0 ในศึกฟุตบอลโลกรอบคัดเลือก ปี 2006
เขาเป็นกัปตันทีมครั้งแรกในปี 2009 ในนัดพบกับทีมชาติจีนที่เสมอไป 1-1 ปีต่อมาเขาทำผลงานได้น่าผิดหวังในเอเอฟเอฟซูซูกิคัพ 2010 ด้วยการตกรอบแรกด้วยคะแนน 4 คะแนน และเขายิงประตูไม่ได้เลย
เขาเลิกเล่นทีมชาติในปี 2010 ด้วยผลงาน 84 นัด 35 ประตู และได้รับการยกย่องจากเอเอฟเอฟ ว่าเป็นหนึ่งในกองหน้าที่ดีที่สุดตลอดกาลของอาเซียนและเป็นกองหน้าที่ดีที่สุดในประวัติศาสตร์สิงคโปร์

**ประตูในนามทีมชาติ**

**อ้างอิง**
หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:กองหน้าฟุตบอล
หมวดหมู่:นักฟุตบอลชาวสิงคโปร์
หมวดหมู่:นักฟุตบอลทีมชาติสิงคโปร์
หมวดหมู่:ผู้จัดการทีมฟุตบอลชาวสิงคโปร์
หมวดหมู่:ผู้เล่นสโมสรฟุตบอลวอร์ริเออส์
หมวดหมู่:ผู้เล่นสโมสรฟุตบอลแทมพินีสโรเวอส์
จอมยุทธสะท้านโลกันตร์

จอมยุทธสะท้านโลกันตร์ (蓋世豪俠 The Final Combat) หรือ จอมยุทธผงาดฟ้า (เป็นชื่อที่ใช้ตอนออกเป็นม้วนวีดีโอในยุคนั้น) เป็นละครโทรทัศน์ที่สร้างขึ้นในปี ค.ศ. 1989 โดยสถานีโทรทัศน์ทีวีบี(TVB) นำแสดงโดย โจว ซิงฉือ , อู๋ เจิ้นหวี่ , อู๋ เมิ่งต๋า , แจคเกอลีน ลอว์ , หลัน เจี๋ยอิง , คูตี้ เหมย ออกอากาศทางช่อง TVB ในเกาะฮ่องกงและประเทศจีน  ในประเทศไทย นำกลับมาออกอากาศอีกครั้ง ทางช่อง 3 แฟมิลี่ โดยออกอากาศต่อจากละครเรื่อง ศึกเทพพยากรณ์พิชิตมาร

**เนื้อเรื่องย่อ**
ถง อ้าวเทียน ต่อสู้กับกู่ เยี่ยนหยัง จนกระทั่งเขาเสียชีวิตลง เยี่ยนหยังได้รับบาดเจ็บสาหัสจนต้องเข้าพักรักษาตัว ต้วนไห่รู้สึกละอายแก่ใจจึงรับกู่ อวี้โหลว ลูกชายของกู่ฟง มาเลี้ยงเป็นการไถ่บาป โดยปล่อยปละละเลยต้วนเฟยลูกชายของตัวเอง
ต่อมาเมื่อกู่เยี่ยนหยัง รักษาบาดแผลหายแล้ว เขาจึงวางแผนเพื่อกำจัดต้วนไห่ ขณะเดียวกันต้วนไห่ก็ต้องการให้ต้วนเฟยฝึกพลังจี๋เล่อให้ได้เพื่อเอาไว้ต่อสู้กับกู่เยี่ยนหยัง ต้วนเฟยสืบทราบว่ามีตัวยาสามารถรักษาบาดแผลจากการปะทะพลังจี๋เล่อได้ จึงออกเดินทางไปเกาะสุริยัน เพื่อเสาะหาตัวยามาเตรียมรักษาบาลแผลจากการปะทะกับกู้เยี่ยนหยัง
ต้วยเฟยได้พบกู่ฟงบนเกาะสุริยัน ซึ่งขณะนั้นเขาได้กลายเป็นคนตาบอดไปแล้ว ต้วนเฟยจึงพากู่ฟงไปยังเมืองตาลีฟู เพื่อค้นหาตัวยามารักษาดวงตาให้กู่ฟงหายเป็นปกติ จอมยุทธเฉียน ว่านหลี่ขอซื้อคัมภีร์ของสำนักฉุงฉังจากกู่ฟง เพื่อถวายให้หนีติ้งซัน เจ้าเมืองแห่งตาลีฟู แต่กู่ฟงเกรงว่าติ้งซันจะนำคัมภีร์แห่งตาลีแอธเปลี่ยนคัมภีร์สาวพรหมจรรย์กับกู่เยี่ยนหยังจึงตกลงใจรับปากแลกเปลี่ยนคัมภีร์และร่วมมือกันฝึก แล้วก็จริงดังที่กู่ฟงคาดการณ์ไว้ หนี่ ติ้งซันต้องการแลกเปลี่ยนคัมภีร์กับกู่เยี่ยนหยังจริงๆ เพราะจะยิ่งเป็นการเพิ่มพลังให้แก่เยี่ยนหยังมากขึ้น ดังนั้นกู่ฟงจึงตัดสินใจปลอมตัวเป็นกู่เยี่ยนหยัง ไปแลกคัมภีร์กับหนีติ้งซัน แต่แล้วกู่เยี่ยนหยังตัวจริงก็ปรากฏตัวขึ้น เกิดการต่อสู้อย่างรุนแรงจนทำให้กู่ฟงเสียชีวิต กู่เยี่ยนหยังบุกสำนักฉังฉุง จับอวี้โหลวขังไว้ อวี้โหลวจึงตัดสินใจฝึกพลังดึงดูด พร้อมทั้งส่งคนติดตามหาต้วนเฟยให้กลับมาช่วย แม้ต้วนเฟยจะช่วยอวี้โหลวออกมาได้ แต่ทว่าอวี้โหลวซึ่งฝึกพลังดูดจนถูกพลังมารเข้าแทรก ทำให้เขามีจิตใจชั่วร้ายและตามฆ่าต้วนเฟย ทำให้ฝ่ายอธรรมถูกทำลายล้างจนสิ้น

**นักแสดงนำ**

**นักแสดงหลัก**
โจว ซิงฉือ รับบท ต้วนเฟย- อู๋ เมิ่งต๋า รับบท กู่ เยี่ยนหยัง/ กุ๊ฟง- อู๋ เจิ้นหวี่ รับบท ต้วน ยักเล่า- แจคเกอลีน ลอว์ รับบท หลี่จู้- หลัน เจี๋ยอิง รับบท เซียะอัน

**นักแสดงสมทบ**
คูตี้ เหมย รับบท อาหลาน
*เล่า กง รับบท ต้วนไห่
*ลิลลี่ หลี่ รับบท หลี่กิล
*หลี เซี่ยนหมิง รับบท อาหว่า
*เดเร็ค ค็อก รับบท อาบิล
*หวน เห่ยซาน รับบท ถังอ๋อติน
*เกา เหมี่ยวซือ รับบท ภรรยาของกุ๊ฟง
*เฉิน กาหยิน รับบท อาหยิน
*สี่ เส้าสง รับบท ฉิน ม่านหลี่
*ยี่ ปี่หยุน รับบท ห้าวอี้
*เฉิน เจี้ยปี่
*หวง ฟ่งฉวง
*เอเวอร์กรีน มัก
*สเตลล่า หว่อง รับบท ฉิวหัง
*ม้อ จื้อเหวิน รับบท เหวิน จุงหลง
*หลิน เจียต้ง รับบท บอดี้การ์ดของท่านชาย
*หม่า หิงสัง รับบท นายพลหวู
*เฉิน เอินหยิง รับบท อาฟ่าน
*เปา ฟง

**อ้างอิง**

**แหล่งข้อมูลอื่น**
0386944
หมวดหมู่:ละครแนวกำลังภายใน
หมวดหมู่:ละครโทรทัศน์ฮ่องกงในปี พ.ศ. 2532
หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ช่องทีวีบี
มหาบุรุษพลิกแผ่นดิน

มหาบุรุษพลิกแผ่นดิน (琅琊榜 Nirvana in Fire) เป็นละครโทรทัศน์ที่สร้างขึ้นในปี ค.ศ. 2015 ละครโทรทัศน์ที่ดัดแปลงเรื่องราวมาจากวรรณกรรมของไห่เหยิน เรื่อง หลางหยาป่าง นำแสดงโดย หู เกอ, หลิว เทา, หวัง ข่าย ออกอากาศทางช่อง Dragon TV และ Beijing TV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง พระพุทธเจ้า

**เนื้อเรื่องย่อ**
ในยุคสมัยหนันเหลียง เป่ยเหว่ย ยกทัพลงใต้ หลินเซี่ย พา หลินซู ลูกชายวัยสิบเจ็ดปีนำ กองกำลังชื่อเยี่ยน เจ็ดหมื่นนายออกศึก สุดท้ายกองกำลังชื่อเยี่ยนเพิ่งได้รับชัยชนะ แต่กลับถูกคนปองร้าย จนต้องตายอย่างอนาถที่
หุบเขาเหมยหลิง หลินซูได้รับความช่วยเหลือจากพรรคพวกจนเอาตัวรอดเอาไว้ได้และจากความช่วยเหลือของ หอหลางหยา หลินซูได้ก่อตั้ง เจียงจั่วเหมิง ขึ้นมา
สิบสองปีต่อมา หลินซูกลับมาในฐานะ “เหมยฉางซู” เจ้าลัทธิ คอยแอบให้ความช่วยเหลือพระโอรส เพราะด้วยความที่อุปนิสัยตรงไปตรงมาจึงไม่เป็นที่โปรดปรานของ อู่ตี้ ทั้งยังต้องใช้สุขภาพที่อ่อนแอเผชิญอุปสรรคความยากลำบากเพื่อกำจัดขุนนางชั่ว และใช้ชีวิตในวาระสุดท้ายล้างมลทินให้กองทัพชื่อเยียนเจ็ดหมื่นนายที่ซื่อสัตย์จงรักภักดีต่อราชวงศ์ แต่กลับถูกลอบสังหารสิ้น
ในเวลาเดียวกัน อู่ตี้ลุ่มหลงความสำราญ ปกครองบ้านเมืองจนระส่ำระสาย ชายแดนก็มีข้าศึกคอยรุกราน เป่ยเหว่ยเปลี่ยนผู้นำสบโอกาสยกทัพลงใต้บุกโจมตี บรรดาขุนนางในราชสำนักไม่มีผู้ใดที่มีความสามารถนำทัพออกศึก เหมยฉางซูกินยาปลุกเร้าพลังเฮือกสุดท้ายขึ้นมานำทัพออกศึกด้วยความห้าวหาญ ในช่วงวาระสุดท้ายของชีวิต เขาสามารถสยบอริราชศัตรูทางเหนือได้สำเร็จ จบสิ้นชีวิตของหลินซู ในการเสียชีวิตของเขาท่ามกลางสนามรบครั้งนั้น

**นักแสดงนำ**

**นักแสดงหลัก**
 หู เกอ รับบท เหมยฉางซู/ซูเจ๋อ/หลินซู- จาง เจอฮั่น รับบท หลินซู (วัยรุ่น)- หลิว เทา รับบท ท่านหญิงมู่หนีหวง- หวัง ข่าย รับบท เซียวจิ่งเหยียน, จิ้งอ๋อง- อู๋ เหล่ย รับบท เฟยหลิว- โจว ฉีฉี รับบท กงอวี่- จิ้น ตง รับบท ลิ่นเฉิน (ประมุขน้อยสำนักหลางหยา)- หวัง หง รับบท หลี่กัง- เจ้า อี้หลง รับบท เจิ้นผิง- จาง เฟ่ยหัว รับบท อาเหยิน- เหว่ย เหว่ย รับบท ถงลู่- เฉิน จิ้งเกอ รับบท เนี่ยเฟิง- หลี่ ซวย รับบท เว่ยเจิง- หลิว หงหยวน รับบท หานหลี่- หลิว หงเจ้า รับบท อันหลุย- กง ฟางหมิน รับบท เสอ ซื่อเซิน

**อื่น ๆ**
 หวัง อู้ รับบท ฉินปานรั่ว- จิน เฟิง รับบท จวินเหนียง- หวังเฉิน อีเสียน รับบท เจ้าหญิงซวนจี่- เฉียว ซิน รับบท อวั่เหวิน เหนียน- ซุน เหมิ่งเจีย รับบท เสี่ยวซิน

**พระบรมวงศ์ในราชวงศ์เหลียง**
 วิกเตอร์ หวง รับบท รับบท เซียวจิ่งหวน, อวี้อ๋อง- หลิว หมิ่นเทา รับบท สนมจิ้ง- ติง หย่งไต รับบท เซียวซวน, ฮ่องเต้ราชวงศ์เหลียง- เกา ซิน รับบท เซียวจิ่งเซวียน, รัชทายาท, เสียนอ๋อง- จาง เหยนเยน รับบท พระขนิษฐาลี่หยาง- เฟิง เสี่ยวหลี่ รับบท รับบท ฮองเฮาเหยียน- หยาง อู่หยิง รับบท สนมเยวี่ย- ตง หนิงเหวิน รับบท จี้อ๋อง- จี่ เฉิน รับบท เซียวจิ่งอี้, ฉีอ๋อง- จาง อู๋จื้อ รับบท ไทฮวงไทโฮว- ลีน่า เฉิน รับบท สนมฮุ่ย

**ข้าราชการ**
 เฉิน หลง รับบท เหมิ่ง จื้อ- ถาน ซื่อเหอ รับบท เกา จ้าน, เกากงกง- จาง หลิงซิน รับบท เซี่ย ตง- หวัง หยงฉวน รับบท เซี่ย เจียง- หวัง จินสง รับบท เหยียน เฉีย- เจิ้ง ห้าวเฟิง รับบท เซียว จิ่งรุ่ย- กัว เสี่ยวเหริน รับบท เหยียน หยู่จิน- หลิว อี่จุน รับบท เซี่ยอี้- จาง เสี่ยวเฉียน รับบท มู่ ฉิง- สุย หยู่เหมิง รับบท เซี่ยฉี- เฟิง ฮุย รับบท เสิ่น จุย- หลี่ เตา รับบท ไฉ่ ฉวน

**อ้างอิง**

**แหล่งข้อมูลอื่น**
  Nirvana in Fire on Baidu -  Nirvana in Fire on Weibo -  Nirvana in Fire on Sina.com - id=5141800
หมวดหมู่:ละครโทรทัศน์จีนในปี พ.ศ. 2558
หลิว เทา

หลิว เทา (劉濤 Liu Tao) เป็นนักแสดงชาวจีนที่มีชื่อเสียง มีผลงานเด่นคือ Demi-Gods and Semi-Devils (2003), Mazu (2012), To Elderly With Love (2013), Nirvana in Fire (2015), Legend of Mi Yue (2015), Ode to Joy (2016) and The Advisors Alliance (2017)

**ผลงานด้านการแสดง**

**ภาพยนตร์**

**ละครโทรทัศน์**

**ผลงานด้านการร้องเพลง**

**อัลบั้ม**

**ซิงเกิล**

**อ้างอิง**

**แหล่งข้อมูลอื่น**
1703537
หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวจีนในศตวรรษที่ 21
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงหญิงชาวจีน
หมวดหมู่:บุคคลจากมณฑลเจียงซี
เฉียว ซิน

เฉียว ซิน (乔欣 Qiao Xin) เป็นนักแสดงชาวจีนที่มีชื่อเสียง มีผลงานเด่นคือ Nirvana in Fire (2015) ซึ่งมีชื่อภาษาอังกฤษที่คนทั่วไปรู้จักคือ บริตเจต เฉียว (Bridgette Qiao)

**ผลงานด้านการแสดง**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
7768896
หมวดหมู่:บุคคลที่เกิดในปี พ.ศ. 2536
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงหญิงชาวจีนในศตวรรษที่ 21
หมวดหมู่:บุคคลที่ยังมีชีวิตอยู่
ทรัส

ทรัส (Truss) หรือโครงถัก คือโครงสร้างทางวิศวกรรมที่นิยมใช้เพื่อรับภาระ (Load) ต่าง ๆ ดังปรากฏพบเห็นได้ในโครงสร้างของหลังคา ป้ายโฆษณา รวมไปถึงสะพานขนาดใหญ่ ทรัสประกอบด้วยชิ้นส่วน (Member) ซึ่งทำมาจากวัสดุที่สามารถทนแรงกด (Compression)  แรงดึง (Tension)  และแรงบิด (Torque)  ได้ ส่วนใหญ่มักทำมาจากเหล็กกล้า ทรัสอย่างง่าย (Simple Truss) เกิดจากการนำชิ้นส่วนมาต่อกันเป็นรูปสามเหลี่ยม เมื่อนำรูปสามเหลี่ยมนั้นมาต่อกันอย่างชิดที่สุดจะได้เป็นโครงสร้างที่มีขนาดใหญ่ขึ้น และสามารถนำมาประยุกต์ใช้ในงานด้านวิศวกรรมได้
หมวดหมู่:ส่วนประกอบของสิ่งก่อสร้าง
หมวดหมู่:กลศาสตร์
หมวดหมู่:ระบบโครงสร้าง
มิสเตอร์ยูไนเต็ดเวิลด์

มิสเตอร์ยูไนเต็ดเวิลด์ (Mister United World) เป็นการประกวดความงามชายก่อตั้งขึ้นในปี พ.ศ. 2561 ใช้ชื่อว่า "มิสเตอร์ยูไนเต็ดเอเชีย" โดยใช้ภาษา (Mister United Asia) ก่อตั้งโดย ศรีสุริยะ จารุกรตรีภพ
ปัจจุบันมีผู้เข้าร่วมประกวดจากประเทศต่าง ๆมากยิ่งขึ้นใน พ.ศ. 2562 และมีการเปลี่ยนชื่อการประกวดเป็น "มิสเตอร์ยูไนเต็ดเวิลด์" โดยใช้ภาษา (อังกฤษ Mister United World) เพื่อรับผู้เข้าร่วมจากภูมิภาคอื่นๆทั่วโลก เช่น ทวีปอเมริกาเหนือ และอเมริกาใต้ ด้วย เพื่อให้ครอบคลุมประเทศอื่น ๆ ยิ่งขึ้น

**ผู้ชนะการประกวดมิสเตอร์ยูไนเต็ดเวิลด์**

**เรียงลำดับสัญชาติของผู้ชนะเลิศ**

**ตัวแทนประเทศไทย**

**ผู้ชนะการประกวดมิสเตอร์เวิร์คคิงแมนอินเตอร์เนชันแนล**
มิสเตอร์เวิร์คคิงแมนอินเตอร์เนชันแนล (Mister Working Men International) เป็นการประกวดความงามชายก่อตั้งขึ้นในปี พ.ศ. 2562 ก่อตั้งโดย ศรีสุริยะ จารุกรตรีภพ

**เรียงลำดับสัญชาติของผู้ชนะเลิศ**

** ตัวแทนประเทศไทย **

**ดูเพิ่ม**
 รายการประกวดความงาม

**อ้างอิง**

**แหล่งข้อมูลอื่น**
  เฟสหลักอย่างเป็นทางการ
หมวดหมู่:ประกวดความงามชาย
กบฏอำเภอหลู่

กบฏอำเภอหลู่ เกิดขึ้นใน ค.ศ. 209 ที่อำเภอหลู่ (六縣; ปัจจุบันอยู่ในลู่อาน มณฑลอานฮุย) หลังยุทธการที่ผาแดงในช่วงปลายราชวงศ์ฮั่นตะวันออกของจีน เฉิน หลาน (陳蘭) และเหมย์ เฉิง (梅成) สองอดีตผู้อยู่ภายใต้บังคับบัญชาของขุนศึกอ้วนสุด เป็นผู้เริ่มก่อการกบฏ ขุนศึก โจโฉ ผู้ควบคุมราชสำนักฮั่นส่วนกลาง ส่งทัพแบ่งเป็น 2 ทัพไปปราบกบฏ นั่นคือ อิกิ๋มและจงป้าเหมย์ เฉิง ส่วนเตียวเลี้ยว กับเตียวคับและหนิว ก้าย (牛蓋) ในฐานะรองแม่ทัพของเขา ไปโจมตีเฉิน หลาน
เมื่อกองทัพสองกลุ่มเข้าปะทะกัน เหมย์ เฉิงทำทียอมจำนนต่ออิกิ๋ม และนำคนของเขาไปร่วมกับเฉิน หลานที่เขาเทียนจู่หลังอิกิ๋มและจงป้าล่าถอย อีกด้านหนึ่ง เตียวเลี้ยวกังวลว่าขุนศึก ซุนกวน คู่แข่งของโจโฉ จะส่งฮันต๋ง ขุนพลของเขา ไปกับกองทัพเพื่อช่วยเหลือเฉิน หลาน ฮันต๋งทำหน้าที่ป้องกันเมืองหวั่นเฉิง (皖城) ฐานที่มั่นสำคัญที่หลูเจียงจฺวิ้นในขณะนั้น ดังนั้น เตียวเลี้ยวส่งจงป้าไปโจมตีหวั่นเฉิง เพื่อให้แน่ใจว่าฮันต๋งจะไม่สามารถเคลื่อนพลไปเสริมกำลังกบฏได้ แต่ฮันต๋งป้องกันเมืองได้ดีและขับจงป้าได้สำเร็จ ภายหลังซุนกวนส่งกองทัพประมาณ 20,000 ถึง 30,000 นายไปช่วยเฉิน หลาน แต่จงป้าสามารถซุ่มโจมตีและขับไล่กองกำลังเสริมที่ซุนกวนส่งมาได้ อย่างไรก็ตาม จงป้าไม่ได้หยุดเพียงแค่นั้น เขาไล่ตามในตอนกลางคืนและโจมตีในตอนเช้า ทหารของซุนกวนหลายนายไม่สามารถขึ้นเรือได้ และถูกบังคับให้ลงน้ำและจมน้ำเสียชีวิต เมื่อไม่มีการแทรกแซงจากซุนกวน เตียวเลี้ยวจึงปราบการกบฏของเฉิน หลานได้ และทั้งเขากับเหมย์ เฉิงก็ถูกสังหาร

**อ้างอิง**
 ตันซิ่ว. สามก๊กจี่ (ซานกั๋วจื้อ).- ซือหม่า กวาง. จือจื้อทงเจี้ยน.
หมวดหมู่:พ.ศ. 753
หมวดหมู่:ยุคสิ้นราชวงศ์ฮั่น
หมวดหมู่:สงครามสามก๊ก
กลุ่มชาติพันธุ์

กลุ่มชาติพันธุ์ (ethnic group) หมายถึง กลุ่มคนที่มีอัตลักษณ์ทางประวัติศาสตร์ร่วมกัน ทำให้สมาชิกกลุ่มมีวัฒนธรรม ประเพณี บรรทัดฐาน ภาษา และความเชื่อในแนวเดียวกัน อัตลักษณ์เหล่านี้ถูกถ่ายทอดจากรุ่นสู่รุ่น บุคคลภายนอกอาจเข้าเป็นสมาชิกกลุ่มได้ด้วยการแต่งงานหรือวิธีการอื่น ๆ ตามที่สังคมนั้นกำหนด

**อ้างอิง ==
เหตุเพลิงไหม้โรงงานเคเดอร์ พ.ศ. 2536

เหตุเพลิงไหม้โรงงานเคเดอร์ เกิดขึ้นเมื่อวันที่ 10 พฤษภาคม พ.ศ. 2536 เวลา 16.00 น. ที่ โรงงานของบริษัท เคเดอร์อินดัสเตรียล ไทยแลนด์ จำกัด ถนนพุทธมณฑล สาย 4 อำเภอสามพราน จังหวัดนครปฐม นับเป็นเหตุการณ์เพลิงไหม้โรงงานที่ร้ายแรงที่สุดครั้งหนึ่ง โดยมีผู้เสียชีวิตรวม 188 ราย และมีผู้บาดเจ็บอีก 469 คน โรงงานแห่งนี้เป็นของเครือเจริญโภคภัณฑ์ ผลิตสินค้าของเล่นสำหรับเด็กส่งออกไปยังต่างประเทศ อาทิ ตุ๊กตา
ก่อนหน้านี้ โรงงานของเล่นดังกล่าว เคยเกิดเพลิงไหม้อาคารแล้ว 3 ครั้ง ครั้งแรกเมื่อวันที่ 16 สิงหาคม 2532 เพลิงไหม้บริเวณชั้น 3 อาคารได้รับความเสียหายมาก สาเหตุเกิดจากอุปกรณ์ไฟฟ้าเสื่อมไฟฟ้าลัดวงจร ครั้งที่สองเมื่อวันที่ 2 พฤศจิกายน 2534 เพลิงไหม้ที่โรงเก็บตุ๊กตา และครั้งที่ 3 เมื่อวันที่ 13 กุมภาพันธ์ 2536 เกิดเพลิงไหม้อาคารหลังที่ 3 ชั้น 2 และชั้น 3 ทำให้สินค้าได้รับความเสียหาย 
จากการสืบสวน พบว่าเพลิงไหม้ครั้งนี้เกิดจากการก่อสร้างที่ไม่ได้ตามมาตรฐานโรงงานอุตสาหกรรม และไม่มีการซักซ้อมการรับมือกับอัคคีภัยให้แก่พนักงาน ภายหลังเกิดเพลิงไหม้ ประมาณ 15 นาที โรงงานก็ได้ยุบตัวพังทลายลงมา นอกจากนี้ยังพบว่า โรงงานดังกล่าวไม่ได้สร้างบันไดหนีไฟ หรือสำรองเอาไว้  ประตูทางเข้า-ออกมีน้อย และคับแคบเกินกว่ากฎหมายกำหนด ไม่มีระบบการเตือนภัยที่สมบูรณ์และได้มาตรฐาน สาเหตุที่ทำให้เกิดการเสียชีวิตจำนวนมาก เนื่องจากพนักงานรักษาความปลอดภัยได้ปิดประตูโรงงาน เพราะกลัวคนงานจะขโมยทรัพย์สินในอาคาร เจ้าหน้าที่ระบุว่าสาเหตุของการเกิดเพลิงไหม้เกิดจากคนงานทิ้งก้นบุหรี่ไว้ แล้วเกิดการติดไฟกับผ้าในโรงงาน
สืบเนื่องจากเหตุการณ์นี้ รัฐบาลได้กำหนดให้วันที่ 10 พฤษภาคมของทุกปี เป็น วันความปลอดภัยในการทำงานแห่งชาติ เพื่อรำลึกถึงเหตุการณ์ดังกล่าว ตามมติคณะรัฐมนตรี เมื่อวันที่ 28 สิงหาคม พ.ศ. 2540

**ดูเพิ่ม**
 เหตุเพลิงไหม้โรงงานที่จังหวัดสมุทรปราการ พ.ศ. 2564

**อ้างอิง**
หมวดหมู่:อัคคีภัยในประเทศไทย
หมวดหมู่:เหตุการณ์ในจังหวัดนครปฐม
หมวดหมู่:อำเภอสามพราน
เคเดอร์
หมวดหมู่:อัคคีภัยที่ซึ่งเส้นทางหนีไฟถูกปิดกั้น
ไรส์ (อัลบั้มแทยัง)

ไรส์ (Rise, มักเขียน RISE) เป็นสตูดิโออัลบั้มชุดที่สองของนักร้องชาวเกาหลีใต้ แทยัง สมาชิกวงดนตรีเคป็อป บิกแบง ออกจำหน่ายในวันที่ 3 มิถุนายน ค.ศ. 2014 ต่อจากอัลบั้มแรก โซลาร์ (2010) ไรส์ กลายเป็นอัลบั้มเคป็อปอันดับที่สามที่เข้าชาร์ตบิลบอร์ด 200 นี้ได้ประจำปี ค.ศ. 2014 โดยเปิดตัวที่อันดับ 112 อัลบั้มยังขึ้นอันดับหนึ่งในชาร์ตบิลบอร์ดเวิลด์อัลบั้มชาร์ต และฮีตซีกเกอส์อัลบั้มชาร์ต ในเกาหลีใต้ อัลบั้มยังเปิดตัวที่อันดับที่หนึ่งบนแกออนอัลบั้มชาร์ตด้วย

**เบื้องหลังและการบันทึกเสียง**
"รินการีนกา" เป็นซิงเกิลแรกจากอัลบั้มนี้ โดยออกจำหน่ายล่วงหน้าก่อนออกจำหน่ายอัลบั้มเมื่อวันที่ 8 พฤศจิกายน ค.ศ. 2013 เพลงเป็นแนวฮิปฮอปและอีดีเอ็ม โดยขึ้นอันดับสูงสุดที่ 6 ในเกาหลีใต้ อย่างไรก็ตาม หลังจากอัลบั้มวางจำหน่ายในวันที่ 3 มิถุนายน 2014 ซิงเกิลต่าง ๆ ในอัลบั้มก็เน้นไปทางอาร์แอนด์บีมากขึ้น แทยังกล่าวว่า มีการเปลี่ยนแปลงแนวดนตรีในระหว่างการบันทึกเสียง เหตุเพราะต้นสังกัดของเขา วายจีเอนเตอร์เทนเมนต์ ไม่พอใจกับเพลงที่เขากำลังทำอยู่
แทยังทำงานร่วมกับชอยซ์เธอร์ทีเซเวนและเท็ดดี พัก ผู้ช่วยทำอัลบั้มของเขาก่อนหน้านี้ รวมถึงเดอะฟลิปโทนส์และเจฮาร์ต นอกจากนี้ยังมี บอยส์นอยซ์ โปรดิวเซอร์เพลงชาวเยอรมัน และ พีเจย์ นักดนตรีชาวเกาหลีใต้ เป็นผู้ผลิตซิงเกิลต่าง ๆ ในอัลบั้ม ไรส์ ด้วย โดยก่อนหน้านี้ทั้งสองคนเคยมีส่วนร่วมในอัลบั้มของวงบิกแบงมาก่อน เพื่อนร่วมวงอย่าง จี-ดรากอน ก็มีส่วนร่วมในอัลบั้มด้วยเช่นกัน อัลบั้มนี้ยังเป็นการร่วมมือกันครั้งแรกของแทยังและแอร์เพลย์, โช ซ็อง-ฮวัก, แฮปปีเปเรซ , บริตต์ เบอร์ตัน และผู้ผลิตและนักดนตรีอีกหลาย ๆ คน แม้ว่าแทร็กส่วนใหญ่จะเป็นแนวอาร์แอนด์บี แต่เพลง "บอดี เป็น "ดิสโก้คลาสสิก" กับ "อิเล็กทรอนิกส์ที่หนักและมีกลิ่นอายดิจิทัล" ในขณะที่เพลง "ดิสเอนต์อิต" ชวนให้นึกถึงป็อปบริติช, "เลตโก" แนวกอสเปล และ "อินโทร (ไรส์)" มีองค์ประกอบของทรอปิคอลรวมอยู่ด้วย

**ชาร์ต**

**ประจำสัปดาห์**

**อ้างอิง**
หมวดหมู่:อัลบั้มเพลงในปี พ.ศ. 2557
หมวดหมู่:อัลบั้มเพลงภาษาเกาหลี
หมวดหมู่:อัลบั้มโปรดิวเซอร์โดยจี-ดรากอน
หมวดหมู่:อัลบั้มโปรดิวเซอร์โดยเท็ดดี พัก
หมวดหมู่:อัลบั้มแทยัง
หมวดหมู่:อัลบั้มสังกัดวายจีเอนเตอร์เทนเมนต์